
Anunț detaliat lansare apel depunere proiecte 



Numărul de referinţă al sesiunii cererii de proiecte: M6 – 1/17 – 31.12.2017

Data publicării: 07/08/2017

Asociaţia GAL VALEA RAMNICULUI anunţă lansarea, în perioada 07 august 2017 –
31 decembrie 2017, a primei sesiuni continue cu evaluare lunară din 2017 de depunere a
Cererilor de finanțare pentru Măsura 6 – “Sprijin pentru microintreprinderi non-agricole”.

I.   Data lansării apelului de selecție: 07 august2017

II. Data limită de depunere a proiectelor: 31 decembrie 2017

III.Locul și intervalul orar în care se pot depune proiectele:
Proiectele se depun la sediul GAL VALEA RAMNICULUIdin satul GURA CALIȚEI, comuna GURA CALIȚEI, județul VRANCEA. Beneficiarii pot depune proiectele în perioada 07.08.2017 – 31.12.2017, de luni până vineri în intervalul orar 09:00 – 14:00.
Data limită de primire a proiectelor este: 31 decembrie 2017, ora 14:00.
Dosarele Cererilor de Finanţare sunt depuse personal de către responsabilul legal, aşa cum este precizat în formularul Cererii de Finanţare, sau de către un împuternicit al responsabilului legal, prin procura legalizată, în original. Proiectele primite prin orice alte mijloace decât cele menționate mai sus vor fi returnate, fără a intra în procesul de evaluare.
Depunerea continuă a proiectelor în cadrul sesiunii continue se oprește la epuizarea fondurilor disponibile aferente măsurilor din SDL 2014-2020.


IV. Beneficiarii eligibili pentru sprijinul financiar nerambursabil acordat prin măsura 6 sunt:
    microîntreprinderi și întreprinderi mici agricole din teritoriul GAL
    micro-întreprinderi  și  întreprinderi  non-agricole  mici  existente  și  nou  înființate  din
teritoriul GAL
	fermieri  sau  membrii  unor  gospodării  agricole  care  își  diversifică  activitatea  de  bază agricolă prin dezvoltarea unei activități non-agricole în zona rurală , în cadrul întreprinderii deja existente , încadrabile ca microîntreprinderi și întreprinderi mici, cu excepția persoanelor fizice neautorizate
	societăți  cooperative  meșteșugărești  de  grad  1  și  cooperative  agricole  de  grad  1,  care inițiază pentru prima dată o activitate non-agricolă
Categoriile de solicitanţi eligibili în cadrul măsurii 6, în funcție de forma de organizare sunt:
   Persoana  fizică   autorizată  /  Intreprinderi  individuale  /  Intreprinderi  familiale  -
înfiinţate în baza OUG nr. 44/ 16 aprilie 2008, cu modificările  și completările ulterioare;

   Societate  cu  răspundere  limitată  –  SRL  (înfiinţată   în  baza  Legii  nr.  31/  1990,  cu
modificările şi completările ulterioare);
Finanţările sunt accesibile doar pentru investiţii propuse în teritoriul LEADER VALEA RAMNICULUI format 17 UAT-uri:  UAT Andreiașu de Jos, UAT Broșteni, UAT Chiojdeni, UAT Dumitrești, UAT Gura Caliței, UAT Jitia, UAT Mera, UAT Poiana Cristei, UAT Reghiu și UAT Vintileasca (judeţul Vrancea) şi : UAT Buda, UAT Bisoca, UAT Grebănu, UAT Mărgăritești, UAT Sărulești, UAT Topliceni si UAT Valea Sălciei (judeţul Buzău),
V. Fondul disponibil – alocat în această sesiune:
Contribuția publică totală a măsurii este de 169.898 euro.
Rata sprijinului nerambursabil pentru această măsură este de:
   90% pentru activități de producție (maxim 100.000 euro)
   70% pentru activități de servicii (maxim 100.000 euro)
Beneficiarul va asigura cofinanțarea proiectului!!
Valoarea sprijinului nerambursabil este de minim 5.000 Euro.

VI. Modelul de cerere de finanțare pe care trebuie să-l folosească solicitanții
Pentru proiectele ce se încadrează ca obiective și tip de investiție într-una din măsurile din SDL, se vor utiliza Cererea de Finanțare și formularele standard ale Cererii de Finanțare adaptate de  GAL  Valea Ramnicului   care  pot  fi  accesate  pe  pagina  de  internet   www.galvalearimnicului.ro.
Modificarea formularului standard al Cererii de Finanţare (eliminarea, modificarea secţiunilor, necompletarea tuturor datelor solicitate, etc.) poate duce la respingerea Cererii de Finanţare pe motiv de neconformitate administrativă.
VII. Documentele justificative pe care trebuie sa le depună solicitantul odată cu depunerea proiectului în conformitate cu cerințele fișei măsurii din SDL și ale Ghidului solicitantului elaborat de către GAL pentru măsura respectivă:

DOC.  1.a)  Studiul de  Fezabilitate  (atat  pentru  proiectele care  prevad  constructii-montaj  cat  si pentru proiectele fara constructii-montaj) (Anexa 2 din Ghidul solicitantului).
DOC. 1.b) Expertiza tehnică de specialitate asupra construcţiei existente (in cazul proiectelor care prevăd  modernizarea/  finalizarea  construcţiilor  existente/achiziţii  de  utilaje  cu  montaj  care schimbă regimul de exploatare a construcţiei existente)
DOC 1.c) Raportul privind stadiul fizic al lucrărilor (în cazul proiectelor care prevăd modernizarea/ finalizarea  construcţiilor  existente/  achiziţii  de  utilaje  cu  montaj  care  schimbă  regimul  de exploatare a construcţiei existente). (numai în cazul construcțiilor nefinalizate)

DOC. 2.1 Situaţiile financiare (bilanţ – formularul 10, contul de profit şi pierderi - formularul 20, formularele 30 și 40), precedente anului depunerii proiectului înregistrate la Administraţia Financiară,în care rezultatul operaţional (rezultatul de exploatare din contul de profit și pierdere -
formularul 20 ) să fie pozitiv (inclusiv 0).
În cazul în care solicitantul este înfiinţat cu cel puţin doi ani financiari înainte de anul depunerii cererii de finanţare se vor depune ultimele două situaţii financiare. Exceptie fac intreprinderile infiintate in anul depunerii cererii de finantare.
sau
Doc   2.2   Declaraţie   privind   veniturile   realizate   din   Romania   în   anul   precedent   depunerii proiectului,  înregistrată  la  Administraţia  Financiară  (formularul  200)  insotita  de  Anexele  la formular in care rezultatul brut (veniturile sa fie cel puţin egale cu cheltuielile) obtinut in anul precedent depunerii proiectului sa fie pozitiv (inclusiv 0)
DOC. 2.3 Declaraţia privind veniturile din activităţi agricole impuse pe norme de venit (formularul
221), document obligatoriu de prezentat la depunerea cererii de finanţare;
sau
DOC. 2.4 Declaraţia de inactivitate înregistrată la Administraţia Financiară, în cazul solicitanţilor care nu au desfăşurat activitate anterior depunerii proiectului

DOC. 3 Documente pentru terenurile și/sau clădirile aferente realizarii investiției :
DOC. 3.1 Pentru proiectele care presupun realizarea de lucrări de construcție  sau achizitia de utilaje/echipamente cu montaj, se va prezenta înscrisul care să certifice, după caz:
a) Dreptul de proprietate privată
b) Dreptul de concesiune c) Dreptul de superficie;
Actele doveditoare ale dreptului de proprietate privată, reprezentate de înscrisurile constatatoare
ale  unui  act  juridic  civil,  jurisdicțional  sau  administrativ  cu  efect  constitutiv  translativ  sau declarativ de proprietate, precum:
-  Actele  juridice  translative  de  proprietate,  precum  contractele  de  vânzarecumpărare,  donație,
schimb, etc;
- Actele juridice declarative de proprietate, precum împărțeala judiciară sau tranzacția;
- Actele jurisdicționale declarative, precum hotărârile judecătorești cu putere de res-judicata, de partaj, de constatare a uzucapiunii imobiliare, etc.
- Actele jurisdicționale, precum ordonanțele de adjudecare.
Contract de concesiune care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.
În cazul contractului de concesiune pentru cladiri, acesta va fi însoțit de o adresă emisă
de  concedent  care  să  specifice  dacă  pentru  clădirea   concesionată  există  solicitări  privind
retrocedarea.
În cazul contractului de concesiune pentru terenuri, acesta va fi însoțit de o adresă emisă de concedent care să specifice:
-  suprafaţa  concesionată  la  zi  -  dacă  pentru  suprafaţa  concesionată  există  solicitări  privind
retrocedarea  sau  diminuarea  şi  dacă  da,  să  se  menţioneze  care  este  suprafaţa  supusă  acestui
proces;
- situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze.
Contract  de  superficie  care  acoperă  o  perioadă  de  cel  puțin  10  ani  începând  cu  anul
depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie. Documentele de mai sus vor fi însoțite de:
Documente cadastrale şi documente privind înscrierea imobilelor în evidențele de cadastru
și carte funciară (extras de carte funciară pentru informare din care să rezulte inscrierea imobilului
în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului).
DOC. 3.2 Pentru proiectele care propun doar dotare, achizitie de masini si/ sau utilaje fara
montaj sau al caror montaj nu necesita lucrari de constructii si/sau lucrari de interventii asupra instalatiilor existente (electricitate, apa, canalizare, gaze, ventilatie, etc.), se vor prezenta înscrisuri valabile pentru o perioadă de cel putin 10 ani începând cu anul depunerii cererii de finanţare care să certifice, după caz:
a) dreptul de proprietate privată,
b) dreptul de concesiune, c) dreptul de superficie, d) dreptul de uzufruct;
e) dreptul de folosinţă cu titlu gratuit;
f) împrumutul de folosință (comodat)
g) dreptul de închiriere/locațiune
De ex.: contract de cesiune, contract de concesiune, contract de locațiune/închiriere, contract de
comodat.
“Înscrisurile  menționate  la  punctul  3.2  se  vor  depune  respectand  una  dintre  cele  2  conditii
(situatii) de mai jos:
A. vor fi însoțite de:
-Documente cadastrale şi documente privind înscrierea imobilelor în  evidențele de cadastru și carte funciară (extras de carte funciară pentru informare din care să rezulte înscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)
SAU
B. vor fi încheiate în formă autentică de către un notar public sau emise de o autoritate publică sau
dobândite printr-o hotărâre judecătorească.
În situaţia în care imobilul pe care se execută investiţia nu este liber de sarcini (ipotecat pentru un credit) se va depune acordul creditorului privind execuţia investiţiei şi graficul de rambursare a creditului.

DOC. 4 Extras din Registrul agricol – în copie cu ştampila primăriei şi menţiunea "Conform cu originalul" pentru dovedirea calităţii de membru al gospodăriei agricole.

DOC. 5 Copia actului de identitate pentru reprezentantul legal de proiect (asociat unic/asociat majoritar/administrator/PFA, titular II, membru IF).

DOC. 6. Documente care atestă forma de organizare a solicitantului.

DOC. 7 Declaraţie privind încadrarea întreprinderii în categoria întreprinderilor mici şi mijlocii
(Anexa 6.1din Ghidul solicitantului)


DOC. 8 Declaraţie pe propria răspundere a solicitantului privind respectarea regulii de cumul a ajutoarelor de minimis (Anexa 6.2 din Ghidul solicitantului)

DOC. 9 Certificat de urbanism pentru investitia propusă prin proiect / Autorizaţie de construire pentru proiecte care prevăd construcţii, însoţit, dacă este cazul, de actul de transfer a dreptului şi obligaţiilor ce decurg din Certificatul de urbanism şi o copie a adresei de înştiinţare.

DOC. 10 Aviz specific privind amplasamentul şi funcţionarea obiectivului eliberat de ANT pentru construcţia/modernizarea sau extinderea structurilor de primire turistice cu funcțiuni de cazare sau restaurante clasificate conform Ordinului 65/2013 si in conformitate cu Ordonanţa de Urgenţă nr. 142 din 28 octombrie 2008, cu modificările şi completările ulterioare.

DOC. 11 Certificat de clasificare eliberat de ANT pentru structura de primire turistică cu funcțiuni de cazare sau restaurante clasificate conform Ordinului 65/2013 si in conformitate cu Ordonanţa de Urgenţă nr. 142 din 28 octombrie 2008 (în cazul modernizării/extinderii), cu modificările şi completările ulterioare.

DOC. 12 Declaraţie pe propria răspundere a solicitantului cu privire la neîncadrarea în categoria
"firma în dificultate", semnată de persoana autorizată să reprezinte intreprinderea, conform legii ".
Declaraţia  va  fi  dată  de  toţi  solicitanţii  cu  excepţia  PFA-urilor,  intreprinderilor  individuale,
intreprinderilor familiale şi a societăţilor cu mai puţin de 2 ani fiscali.


DOC.  13  Declaraţie  pe  propria  răspundere  a  solicitantului  ca  nu  a  beneficiat  de  servicii  de consiliere prin M-02 

DOC. 14 Declaratie expert contabil din care sa reiasa că solicitantul in anul precedent depunerii cererii  de  finanare  a  obtinut  venituri  din  exploatare  iar  veniturile  din  activitățile  agricole
reprezintă cel puțin 50% din total venituri din exploatare ale solicitantului.


15. Alte documente –  obligatorii la depunerea proiectului:
15.1 Declarație de suprafață APIA 2017/ extras din Registrul ANSVSA/medic veterinar
15.2 Certificat constatator ONRC și certificat de înregistrare ONRC
15.3 Declarație pe propria răspundere că va prezenta înainte de contractare cu AFIR
- Certificat de cazier judiciar al solicitantului – ca persoană juridică
- Certificat de cazier judiciar al reprezentantului legal – ca persoană fizică
- Certificat de atestare fiscală pentru întreprindere
- Certificat de atestare fiscală pentru reprezentantul legal
- Certificat de cazier fiscal al solicitantului
Certificatele vor fi emise de către Direcţia Generala a Finanţelor Publice şi de primăriile pe raza cărora îşi au sediul social şi punctele de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat.
15.4  Declarație  pe  propria  răspundere  că  va  prezenta  înainte  de  contractare  cu  AFIR
documentele emise de :
  AJPM, în conformitate cu Protocolul AFIR-ANPM-GNM
  DSP județeană conform tipurilor de documente mentionate în protocolul de colaborare
dintre AFIR și Ministerul Sănătății
  DSVSA, conform Protocolului de colaborare dintre AFIR şi ANSVSA publicat pe pagina de
internet www.afir.info
15.5  Declarație  pe  propria  răspundere  că  va  prezenta  înainte  de  contractare  cu  AFIR  –
documente privind asigurarea co-finanțării proiectului:
   extras de cont şi/ sau contract de credit - în original, în termen de maxim 90 de zile de la
primirea notificării privind selectarea cererii de finanţare;
   adresa emisă de instituţia financiară (bancă/trezorerie) cu datele de identificare ale băncii şi ale contului aferent proiectului FEADR (denumirea, adresa băncii, codul IBAN al contului în  care  se  derulează  operaţiunile  cu  AFIR).  Nu  este  obligatorie  deschiderea  unui  cont separat pentru derularea proiectului.
15.6 Dovada (adeverință) recunoașterii calității de meșteșugar/artizan, emisă de o autoritate
locală/națională în domeniul cultură tradiționala/primăria de resedință
15.7  Adeverința  emisă  de  Primăria  comunei  și  vizată  de  consilierul  Instituției  Prefectului
pentru solicitanți din minoritatea romă
15.8 Adresa de încadrare în obiectivele strategiei, emisă de GAL
15.9 Declarație pe propria răspundere privind eligibilitatea solicitantului
15.10 Declarație pe propria răspundere că va demara acțiunile din proiect în cel mult 9 luni
de la data deciziei de acordare a sprijinului
15.11 Declarație pe propria răspundere privind angajamentul de raportare către GAL.

VIII. Documentele justificative pe care trebuie să le depună solicitantul în vederea punctării criteriilor de selecție:
SE1: Domeniul de activitate
Documente justificative:
    Studiul de Fezabilitate
   Cererea de finanțare

SE2: Proiectul este inițiat de o intreprindere nou înființată (start-up)
Documente justificative:
· Certificat constatator ONRC și certificat de înregistrare ONRC

SE3: Număr de locuri de muncă create (25.000 euro la un loc de muncă nou creat)
Documente justificative: 
· Studiul de Fezabilitate

IX. Cerințele de conformitate și eligibilitate pe care trebuie să le îndeplinească solicitantul,
inclusiv metodologia de verificare a acestora

Solicitantul de finanţare trebuie să îndeplinească toate criteriile de conformitate şi eligibilitate specificate în Ghidul Solicitantului pentru Măsura 6, care poate fi consultat gratuit la sediul GAL VALEA RAMNICULUI din satul GURA CALIȚEI, comuna GURA CALIȚEI, județul VRANCEA, cât şi pe pagina de web: www.galvalearimnicului.ro.

Solicitantul depune Cererea de Finanţare cu anexele tehnice şi administrative ataşate, la secretariatul GAL, în patru exemplare pe suport de hârtie - un exemplar original (care se va restitui solicitantului dupa verificarea conformității) și trei exemplare copie, însoțite de câte un CD conținând dosarul scanat. În cele trei dosare copie, pe documentele emise de alte autorități se va aplica ștampila “Conform cu originalul” și semnatura solicitantului.
Solicitantul se va asigura că rămâne în posesia unui exemplar complet al Dosarului cererii de finanțare, în afara celor 3 exemplare depuse la GAL VALEA RAMNICULUI.

Pentru conformitate, experţii tehnici ai GAL VALEA RAMNICULUI vor verifica:
   Dosarul   Cererii   respectă   cerințele   de   conformitate   menționate   în   cadrul   Ghidului
Solicitantului aferent măsurii 6 :
-	Dosarul Cererii de finanţare este depus în 4 exemplare (tipărit și scanat pe CD),  legat și sigilat, numerotat, opisat, cu toate documentele anexă la proiect aflate în termen de valabilitate și angajamentele asumate de către solicitant
-	Cererea de Finanțare utilizată va fi varianta în vigoare, preluată de pe site-ul GAL, având paginile de buget indicativ completate și semnătura solicitantului

Pentru eligibilitate se vor verifica:
   Eligibilitatea solicitantului, a acțiunilor și a cheltuielilor prevăzute în proiect;
   Criteriile de eligibilitate;
   Toate documentele anexate.

X. Procedura de selecție aplicată de Comitetul de Selecție al GAL

Evaluatorii GAL vor puncta fiecare proiect eligibil în funcţie de criteriile de selecție stabilite în apelul de selecție și de punctajul aferent.

  În contextul în care valoarea proiectelor depuse este mai mare decât suma disponibilă pentru sesiune, GAL va întocmi, după încheierea eligibilității tuturor proiectelor depuse, un Raport Intermediar în care vor fi menționate proiectele eligibile selectate, eligibile neselectate, neeligibile și cele retrase, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. Lista proiectelor incluse în Raportul de evaluare Intermediar se ordonează în funcţie de data depunerii proiectului.

Acest raport se publică pe site-ul GAL, se afișează la sediul GAL și se transmit solicitanților, în acceași sau cel târziu ziua următoare, Notificarea de eligibilitate/neeligibilitate a proiectului. În cazul în care un proiect este declarat neeligibil, în Notificarea de neeligibilitate vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil, Notificarea de eligibilitate va menționa faptul că proiectul a fost declarat eligibil.

  Dacă în cadrul sesiunii de depunere proiecte nu a fost absorbit fondul pus la dispoziție la începerea sesiunii, atunci se va întocmi direct un Raport de Evaluare Final, selecția proiectelor eligibile urmând a se face în ordinea descrescătoare a punctajului de selecţie, până la incidența alocării financiare aferente apelului de propuneri de proiecte. În cazul proiectelor cu acelaşi punctaj, departajarea acestora se face în funcţie de valoarea eligibilă a proiectului, exprimată în euro, în ordine crescătoare (prioritar proiectele cu valoare mai mică).

Acest raport se publică pe site-ul GAL și se transmit solicitanților, în acceași sau cel târziu ziua următoare, Notificarea cererilor de finanțare selectate/neselectate. În cazul în care un proiect este declarat neselectat, în Notificarea cererilor de finanțare neselectate vor fi indicate punctajele obținute pentru fiecare criteriu de selecție precum şi cauzele care au condus la neselectarea proiectului. În cazul în care proiectul este selectat, Notificarea de selecție va menționa punctajul pentru fiecare criteriu.

Pentru finalizarea selecției și aprobarea Raportului de selectie se convoacă Comitetul de Selecție al GAL. Toţi membrii Comitetului de Selecţie şi ai Comisiei de Soluţionare a Contestaţiilor sunt obligaţi să semneze pe propria răspundere o Declaraţie de evitare a conflictului de interese privind solicitanții evaluați. Dacă unul dintre proiectele depuse pentru selecție aparține unuia dintre membrii Comitetului de selecție, sau unui solicitant înrudit sau care are raporturi de interes cu acesta,  persoana/organizația  în  cauză  nu  are  drept  de  vot  și  nu  va  participa  la  întâlnirea comitetului respectiv.

Comitetul de selecție analizează lista proiectelor eligibile depuse, criteriile de departajare, verifică punctajul  fiecărui  proiect  și  suma  solicitată,  ordonează  proiectele  în  funcție  de  modul  de departajare și aprobă proiectele care se încadrează în suma disponibilă a sesiunii, în cadrul Raportului de selecție. Pentru validarea ședințelor de selecție, trebuie să fie prezenți min 50%+1 din cei 7 membri ai Comitetului de selecție, din care peste 50% să fie din mediul privat și societatea civilă.

Solicitanții au dreptul de a contesta, atât după eligibilitate cât și după selecție, punctajul acordat, în termen de 5 zile lucrătoare de la publicarea Raportului de evaluare / primirea notificării. Vor fi considerate contestaţii şi analizate în baza prezentei proceduri doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus. Contestațiile depuse de solicitanți sunt analizate de Comisia de contestații a GAL, care întocmește un Raport de contestații.

Termenul de analizare a tuturor contestaţiilor depuse pentru o măsură este de 10 zile lucrătoare de la expirarea termenului maxim de depunere a contestaţiilor şi poate fi prelungit cu încă maxim 5 zile lucrătoare, dacă la nivelul departamentului Tehnic se analizează contestaţii depuse pe două sau mai multe măsuri, dacă numărul de contestaţii depuse este foarte mare, sau dacă perioada de analiză a contestaţiilor se suprapune cu sesiuni de verificare. În cazul în care se constată că aceste contestații sunt justificate, Comisia propune corectarea Raportului de Selecție.

După încheierea termenului de contestații și în baza Raportului Comisiei de Contestații, dacă  este cazul,   Comitetul de Selecție va emite Raportul de Selecție Final în care vor fi înscrise proiectele retrase,   neeligibile,   eligibile   neselectate   și   eligibile   selectate,   valoarea   acestora,   numele solicitanților, iar pentru proiectele eligibile punctajul obținut pentru fiecare criteriu de selecție.

Raportul  de  selecție  final  al  sesiunii  se  publică  pe  website-ul  GAL,  la  sediul  primăriilor  din comunele partenere, la sediul GAL, iar solicitanților li se transmite Notificarea de selecție finală.

Suma rămasă la finele unei sesiuni (diferenţa dintre suma alocată şi  valoarea  publică totală a proiectelor depuse) va fi reportată în cadrul următoarei sesiuni de depunere.


XI. Criteriile de selecție cu punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora:
	Nr.
crt.
	Criteriul de selecție
	Punctaj

	SE 1
	Domeniul de activitate
a) Proiectul propune activități de producție……………………………………………………………………. 35p
b) Proiectul propune servicii pentru populația rurală din teritoriul GAL…………………………. 25p
c) Proiectul propune înființarea/ extinderea/ modernizarea de structuri agroturistice …. 15p
	Max.
35 p.

	SE2
	Proiectul este inițiat de o intreprindere nou înființată (start-up)
	Max.
25 p.

	SE3
	Număr de locuri de muncă create (25.000 euro la un loc de muncă nou creat)
a)  prin proiect se crează 1 loc de muncă la 25.000 euro nerambursabili……….25 p
b)  prin proiect se crează >1 loc de muncă la 25.000 euro nerambursabili…….40 p
	Max.           40 p.

	[bookmark: _GoBack]
	TOTAL
	100 p.

	
	Punctajul minim pentru această măsură este de 10 puncte.	
	




Toate proiectele eligibile vor fi punctate în acord cu criteriile de selecție conform sistemului de
punctare.
Pentru proiectele aferente acestei măsuri, selecția se realizează în ordinea descrescătoare a punctajului de selecţie.
În cazul proiectelor cu acelaşi punctaj, departajarea acestora se face în funcţie de numărul de locuri de muncă nou create raportat la 25.000 euro, în ordine crescătoare.

XII. Data și modul de anunțare a rezultatelor procesului de selecție (notificarea solicitanților,
publicarea Raportului de Selecție)
GAL va transmite solicitanților notificări asupra rezultatului evaluării și selecției; transmiterea se
realizează cu confirmare de primire sau va fi predată personal - cu semnătură de primire din partea reprezentantului legal al potențialului beneficiar. Notificările transmise solicitanților vor  conține motivele pentru care proiectele nu au fost eligibile și/sau selectate – se vor menționa criteriile de eligibilitate care nu au fost îndeplinite sau punctajul obținut pentru fiecare criteriu de selecție - precum și perioada de depunere și soluționare a contestațiilor.
XIII. Datele de contact ale GAL unde solicitanții pot obține informații detaliate
Detalii referitoare la desfăşurarea sesiunii puteţi obține la numerele de telefon:  0786190221/0729788659 sau pe  adresa  de  e-mail: galvalearamnicului@gmail.com dar şi la sediul Grupului de Acțiune Locală Valea Ramnicului, de luni până vineri între orele 09:00 - 15:00, unde puteţi solicita în mod  gratuit informații despre măsură și ghidul măsurii.

XIV. Alte informații pe care GAL le consideră relevante (ex.: detalii despre monitorizarea plăților). Beneficiarul  va  depune  la  secretariatul  GAL  declaraţia  pe  propria  răspundere  prin  care  se angajează să transmită către GAL toate documentele pe care acesta le încheie cu AFIR - Copie la Contractul (decizia) de finanțare cu AFIR, Copie la Modificări/acte aditionale ale contractului (deciziei) de finanțare cu AFIR; Copie la Notificarile de plata aferente proiectului, ce vor fi emise de AFIR către mine, în calitate de beneficiar al proiectului.
De asemenea, pe durata de valabilitate și monitorizare a contractului de finanțare, beneficiarul va furniza  către  GAL  orice  document  sau  informaţie  în  măsură  să  ajute  la  colectarea  datelor referitoare la indicatorii de monitorizare aferenți proiectului și va accepta vizite pe teren ale proiectului, din partea personalului GAL, dacă este cazul.

Proiect finanţat cu fonduri europene nerambursabile prin Programul Naţional de Dezvoltare Rurală
(PNDR).

Programul Naţional de Dezvoltare Rurală este implementat de Agenția pentru Finanțarea Investițiilor
Rurale, din subordinea Ministerului Agriculturii și Dezvoltării Rurale.

PNDR este finanţat de Uniunea Europeană şi Guvernul României prin Fondul European Agricol pentru
Dezvoltare Rurală.

